— Становішча было вельмі складанае, — прыгадвае ён свой дэбют на Глыбоччыне. — Пачаў шукаць прычыны. Аналіз паказаў, што мы вельмі слаба забяспечаны сыравінай, зернем. Забраць жа неабходную колькасць у гаспадарках не можам, бо паступае яно павышанай вільготнасці. Па нашай просьбе адну сушылку тады выдзеліла Міністэрства сельскай гаспадаркі і адну — аблвыканкам. Рэканструявалі старую. Перавялі сушылкі, хоць было і няпроста, з вадкага паліва на газ. Гэта дало магчымасць нарыхтоўваць зерня з 17 тысяч тон да 70 тысяч.